 Waziri Kariuki aliongeza pamoja na ofisi yake kuhakikisha Watumishi wa Umma wanatoa Kiapo cha Ahadi ya Uadilifu na kusimamia viapo hivyo, pia inaandaa Mfumo wa Kielektroniki unaojulikana kama Watumishi Portal ambao utakuwa na moduli ya kupokea malalamiko, maoni na kero mbalimbali kutoka kwa Watumishi wa Umma na kuhamasisha Taasisi za Umma kuwa na kituo mahususi cha utoaji huduma One Stop Service Centre ili kupunguza kero kwa wananchi wanaofuata huduma. 